Ritratt: Unsplash .td_uid_2_61994126cab16_rand.td-a-rec-img{text-align:left}.td_uid_2_61994126cab16_rand.td-a-rec-img img{margin:0 auto 0 0} L-ADPD qal li l-Gvern għandu jippubblika l-istudji li għamel rigward l-abbozz ta' liġi dwar l-użu tal-kannabis biex juri kif wasal għar-riforma li ppreżenta quddiem il-Parlament. Dan intqal f'konferenza tal-aħbarijiet li kienet indirizzata miċ-Ċerperson tal-partit Carmel Cacopardo u mis-Segretarju Ġenerali Ralph Cassar. Cacopardi qal li l-"gwerra fuq id-droga" ma solviet xejn imma anzi kissret lill-persuni li għamlu użu mid-droga. Hu stq "Il-bżonn tar-riċerka kontinwa tibqa', mhux biss fuq il-kannabis izda anke fuq drogi oħra. Il-mudell Portugiż li jieħu approċċ socjali lejn l-abbuż ta' kull tip ta' droga kellu u għandu suċċessi kbar u qed inaqqas il-ħsara li issir mid-drogi qawwija," spjega Cacopardo. Hu kompla jgħid li approċċ soċjali li jikkunsidra l-aspett mediku huwa dejjem aħjar minn approċċ ta' kriminalizzazzjoni li jitfa' l-persuni li jikkonsmaw id-droga fil-ħabs. Cacopardo qal li kultura ta' biża' ma ssolvi xejn u minflok, il-Gvern għandu jiżgura li l-komunità tgawdi minn kwalità ta' ħajja aħjar, ambjent aħjar u faċilitajiet pubbliċi għall-isport u r-rikreazzjoni. Intant, Cassar stqarr li l-ADPD minn dejjem appellat għar-riforma fil-liġijiet dwar id-drogi biex l-idea li kull min jikkonsma l-kannabis huwa "vvizzjat" tkun eliminata. "Dejjem sħaqna biex tieqaf il-persekuzzjoni tal-Pulizija fuq min juża d-droga. Il-politika dwar id-droga għandha jkollha wiċċ uman, jiġifieri regolamentazzjoni, approċċ soċjali u fejn hemm bżonn mediku, lil hinn mis-sistema tal-ġustizzja kriminali li tagħmel aktar ħsara milli ġid u tkisser il-persuni bla bżonn," argumenta Cassar. Hu qal li l-Gvern għandu jaddotta mudell pragmatiku dwar l-użu tal-kannabis bl-intenzjoni li ma jinnormalizzax l-użu tal-kannabis għal skopijiet mhux mediċi imma jimplimenta regolamentazzjoni konkreta. Cassar qal li, filwaqt li l-Gvern Laburista qed jaqbel mal-proposti tal-ADPD, il-Partit Nazzjonalista qed ikompli "jistaħba wara l-iskuża ta' 'aktar studji'. "Il-verità hi li ilhom isiru studji li juru kif il-paniku morali fuq il-kannabis għamel ħafna ħsara. Il-PN qed juża l-arma tal-biża' biex ikompli jippersegwita lill-persuni li huma kapaċi jagħmlu l-għażliet tagħhom, mingħajr ma jkunu imċappsin mal-kriminali, mal-qrati u saħansitra f'xi każi l-ħabs," ikkonkluda Cassar. F'kollegament telefoniku, il-Kap tal-PN Bernard Grech qal li l-partit mhuwiex kontra min jikkonsma l-kannabis imma huwa kontra l-abbozz ta' liġi li "se jinnormalizza l-użu tad-droga". Aqra aktar: Pajjiż miksi konkrit biż-żgħażagħ ma jaffordjawx dar – Grech .td_uid_3_61994126cafef_rand.td-a-rec-img{text-align:left}.td_uid_3_61994126cafef_rand.td-a-rec-img img{margin:0 auto 0 0}